[{"text_idx": "#000003", "text": "Y Faner Werdd ar gyfer Parciau"}, {"text_idx": "#000005", "text": "Mae Eco-Sgolion yn cael cymorth neilltuol gan Swyddog Eco-Sgolion Cadwch Gymru\u2019n Daclus a cha\u0302nt eu tywys trwy raglen, proses ymgeisio a gwobrau Eco-Sgolion. Y peth gwych am y rhaglen yw bod lle bob amser i ddatblygu\u2019r gwaith anhygoel y mae myfyrwyr yn ei wneud, yn ystod pob cam."}, {"text_idx": "#000006", "text": "I gynyddu llwyddiant, mae ein holl Eco-Sgolion yn gweithio trwy saith cam (a restrir isod). Unwaith y mae ysgol wedi sefydlu\u2019r broses hon ac wedi casglu tystiolaeth o\u2019u cynnydd, gallant wneud cais am Wobr Eco-Sgolion \u2013 achrediad a gydnabyddir yn rhyngwladol."}, {"text_idx": "#000007", "text": "Am arweiniad manwl am y broses Eco-Sgolion, lawrlwythwch ein canllaw cam wrth gam."}, {"text_idx": "#000008", "text": "Gallwch chi weld mwy o wybodaeth am y saith cam isod neu gwyliwch ein fideos sy\u2019n dangos pob cam ar waith."}, {"text_idx": "#000010", "text": "Dechrau eich taith Eco-Sgolion drwy gofrestru eich ysgol heddiw."}, {"text_idx": "#000011", "text": "Bydd y grw\u0302p hwn yn cynrychioli safbwyntiau\u2019r ysgol gyfan ac yn gweithredu fel y canolbwynt a fydd yn gyrru\u2019r gwaith ymlaen ac yn trafod y cynnydd. Bydd yr Eco-Bwyllgor yn gweithio hefyd i gadw proffil y rhaglen Eco-Sgolion yn uchel."}, {"text_idx": "#000012", "text": "Mae angen i\u2019r Eco-Bwyllgor gyfarfod yn rheolaidd.\nGall oedolion a rhai nad ydynt yn ddisgyblion gymryd rhan, naill ai drwy fynychu cyfarfodydd neu drwy helpu gyda thasgau penodol.\nRhaid cadw cofnodion o\u2019r cyfarfodydd\nBydd yr Eco-Bwyllgor yn gwneud yn siw\u0302r bod gweddill yr ysgol yn cael gwybod beth y maent wedi bod yn ei wneud neu\u2019n ei drafod."}, {"text_idx": "#000013", "text": "Pwrpas yr adolygiad yw helpu\u2019r Eco-Bwyllgor i feddwl am ffyrdd o geisio sicrhau bod yr ysgol yn lleihau ei heffaith ar yr amgylchedd. Trwy gynnal adolygiad cynhwysfawr bydd modd sicrhau na fydd unrhyw feysydd sylweddol o ran effaith yn cael eu hanwybyddu. Yna, ar sail canlyniadau\u2019r adolygiad, bydd Cynllun Gweithredu\u2019n cael ei lunio."}, {"text_idx": "#000014", "text": "Dylid adolygu'r naw maes bob blwyddyn.\nRhaid i\u2019r disgyblion fod yn rhan o\u2019r gwaith adolygu.\nDylid trafod y canlyniadau ar ddiwedd yr adolygiad"}, {"text_idx": "#000015", "text": "Pam fod angen Cynllun Gweithredu? Mae\u2019n bwysig iawn eich bod yn trefnu eich syniadau gan ffurfio cynllun gweithredu. Wrth greu\u2019r cynllun byddwch yn medru sicrhau eich bod yn cynnwys nifer realistig o weithgareddau a gweithio allan sut i fonitro a mesur cynnydd eich gweithredoedd. Mae cynllun gweithredu CAMPUS yn helpu pawb i ganolbwyntio."}, {"text_idx": "#000016", "text": "Mae angen i\u2019r Cynllun Gweithredu ddangos y gweithredoedd arfaethedig yn glir a sut y byddant yn cael eu cyflawni.\nMae angen iddo fod yn addas ar gyfer oed a gallu\u2019r disgyblion (neu dylid cael fersiwn arall sydd yn addas).\nMae angen iddo fod mewn fformat sydd yn ddealladwy i bob aelod arall o\u2019r staff.\nRhaid sicrhau cefnogaeth y Pennaeth i\u2019r Cynllun Gweithredu."}, {"text_idx": "#000017", "text": "Pam Monitro a Gwerthuso? Er mwyn canfod a ydych yn llwyddo i gyflawni\u2019r targedau sydd yn eich cynllun gweithredu rhaid monitro a mesur eich cynnydd. Bydd hynny\u2019n caniata\u0301u i chi werthuso llwyddiant eich gweithgareddau a chynllunio i wneud newidiadau er mwyn sicrhau eich bod yn dal i weithio tuag at gyflawni eich targedau."}, {"text_idx": "#000018", "text": "Dylai\u2019r monitro fod yn ystyrlon i\u2019r disgyblion sydd yn ei weithredu ac yn briodol ar eu cyfer.\nRhaid i\u2019r Eco-Bwyllgor drafod y cynnydd a wneir mewn perthynas a\u0302\u2019r Cynllun Gweithredu ac, yn ddelfrydol, dylai\u2019r ysgol gyfan ei drafod.\nDylai peth o\u2019r gwaith monitro gael ei gyflawni fel rhan o\u2019r gwaith dosbarth."}, {"text_idx": "#000019", "text": "Pam Hysbysu a Chynnwys? Mae\u2019n bwysig bod cymaint o bobl ag y bo modd yn gwybod am eich gweithgareddau ac yn cymryd rhan ynddynt. Wrth gael mwy o bobl yn cymryd rhan yn eich Eco-Weithredoedd bydd yr effaith a\u2019r hwyl yn fwy!"}, {"text_idx": "#000020", "text": "Mae angen i\u2019r ysgol gyfan wybod am y ro\u0302l mae\u2019r Eco-Bwyllgor yn ei chwarae.\nDylai\u2019r disgyblion i gyd gael cyfle i gyflwyno syniadau ac awgrymiadau os ydynt yn dymuno.\nDylai\u2019r ysgol gyfan gael gwybod beth sydd yn y Cynllun Gweithredu Eco-Sgolion ac am y cynnydd.\nDylai\u2019r gymuned ehangach gael gwybod am amcanion yr ysgol ac am bob cynnydd."}, {"text_idx": "#000021", "text": "Pam bod angen Eco-Go\u0302d? Mae Eco-Go\u0302d yn ffordd hwyliog o grynhoi prif amcanion Eco-Bwyllgor yr Ysgol. Dylid ei gyflwyno mewn ffurf sydd yn ystyrlon i\u2019r disgyblion a\u2019r ysgol gyfan. Gellir ei ddefnyddio i godi proffil yr Eco-Bwyllgor a thargedau\u2019r cynllun gweithredu a dylid ei adolygu\u2019n rheolaidd i sicrhau ei fod yn dal yn berthnasol ac yn gyfarwydd."}, {"text_idx": "#000022", "text": "Dylid ei ddiwygio neu o leiaf ei adolygu bob blwyddyn.\nRhaid sicrhau bod yr ysgol gyfan yn ymwybodol o\u2019r Eco-Go\u0302d a\u2019r hyn mae\u2019n sefyll drosto."}, {"text_idx": "#000023", "text": "Pam cysylltu a\u0302\u2019r cwricwlwm? Drwy sicrhau bod y broses Eco-Sgolion yn cael ei gysylltu a\u0302 chwricwlwm yr ysgol yn hytrach na\u2019i gadw\u2019n weithgaredd ar waha\u0302n ar gyfer y grw\u0302p bach sydd ar yr Eco-Bwyllgor fe gyflwynir ADCDF. Mae hefyd yn sicrhau bod aelodau eraill o\u2019r staff yn cefnogi\u2019r gwaith. Bydd disgyblion yr ysgol gyfan yn deall sut yr ymdrinnir a\u0302 phroblemau amgylcheddol real mewn sefyllfaoedd real."}, {"text_idx": "#000024", "text": "Dylid ymdrin ag elfennau o Eco-Sgolion fel rhan o\u2019r gwaith cwricwlwm.\nDylai mwy nag un dosbarth gymryd rhan"}, {"text_idx": "#000025", "text": "Canllaw fideo i saith cam Eco-Sgolion"}, {"text_idx": "#000026", "text": "Ydych chi\u2019n chwilio am esiamplau, mwy o gyd-destun neu ysbrydoliaeth ar eich taith Eco-Sgolion? Edrychwch ar ein fideos rhagarweiniol sy\u2019n dangos yn union beth sydd ei angen ar bob cam y broses. Mae\u2019r fideos hyn yn dangos enghreifftiau go iawn o sut mae ysgolion dros Gymru wedi cwblhau ac elwa o bob un o\u2019r saith cam."}]